***Мәктәп туры***

РУС ТЕЛЕНДӘ БЕЛЕМ БИРҮ ОЕШМАЛАРЫНЫҢ

ТАТАР ТӨРКЕМНӘРЕНДӘ БЕЛЕМ АЛУЧЫ УКУЧЫЛАР ӨЧЕН

ТАТАР ТЕЛЕННӘН ОЛИМПИАДА БИРЕМНӘРЕНЕҢ

**ҖАВАПЛАРЫ**

(2025-2026 нчы уку елы)

**11 нче сыйныф**

**Үткәрү вакыты – 150 минут**

**Максималь балл – 44**

**I. Тестлардан дөрес җавапны билгеләгез.**

1. Ирен ассимиляциясе күзәтелгән сүзне билгеләгез. **(2 балл)**

а) дүшәмбе

ә) урманнар

**б) унбер**

в) көнгерә

2. Бирелгән омонимнарның төрен билгеләгез. **(2 балл)**

***Илгизәр – ил гизәр***

а) саф омонимнар

ә) омографлар

б) омоформалар

**в) омофоннар**

3. Тамыр, ясагыч һәм бәйләгеч кушымчадан торган сүзне билгеләгез. **(2 балл)**

а) әнкәйне

ә) кызчыклар

**б) авылдашны**

в) тоссыз

4. Билгеләү алмашлыгын билгеләгез. **(2 балл)**

а) алар

**ә) һәркайчан**

б) ниндидер

в) никадәр

5. Шигъри юллардагы калын хәрефләр белән бирелгән сүзнең кайсы сүз төркеменә караганлыгын билгеләгез. **(2 балл)**

*Туган илдән* ***киткән*** *сандугачлар*

*Чит җирләрдә сайрый алмыйлар.* (Илдар Юзеев)

а) сыйфат

ә) хәзерге заман хикәя фигыль

б) үткән заман хикәя фигыль

**в) үткән заман сыйфат фигыль**

6. Җөмләнең хәбәрен билгеләгез. **(2 балл)**

*Һәр эшнең ахырын уйлап эшлә.* (Мәкаль).

а) эшнең

ә) уйлап

б) уйлап эшлә

**в) эшлә**

7. Җөмләдәге калын хәрефләр белән бирелгән сүзнең нинди җөмлә кисәге икәнлеген билгеләгез. **(2 балл)**

***Тырышкан*** *табар, ташка кадак кагар.* (Мәкаль).

**а) ия**

ә) аергыч

б) хәбәр

в) тәмамлык

8. Җөмләдәге иярчен компонентның мәгънә ягыннан төрен билгеләгез. **(2 балл)**

*Холкы начардан дуслары качар.* (Мәкаль).

а) иярчен ия җөмлә

ә) иярчен хәбәр җөмлә

б) иярчен аергыч җөмлә

**в) иярчен тәмамлык җөмлә**

**II. Теоретик бирем.**

Төшеп калган сүзләрне языгыз. **(6 балл)**

Кайбер авазларны әйткәндә, **үпкәдән** килә торган һава агымы **авыз** куышлыгында тоткарлыкка очрый, кайбер авазларны әйткәндә, тоткарлыкка очрамый. Язылышлары бердәй, әмма әйтелешләрендә аерма булган сүзләр **омографлар** дип атала. Кисәкчә, ымлык һәм модаль сүз – **модаль** сүз төркемнәре. Исемгә ияреп килгән җөмлә кисәге **аергыч** дип атала. **Синтетик** иярчен җөмлә иярчен кисәккә бик нык охшаган.

**III. Гамәли-иҗади бирем.**

1. Сүзләрне татар теленә тәрҗемә итеп языгыз. **(6 балл)**

*обычай – гореф-гадәт попутчик – юлдаш*

*художник – рәссам мечь – кылыч*

*роса – чык насекомое – бөҗәк*

2. “Мин кем булырга телим?” дигән темага 12 җөмләдән торган инша языгыз. **(16 балл)**